Sammen med landstrænerne er Morten Lind og Peter Bjarkam de eneste nordjyder, der skal med fodboldlandsholdet for udviklingshæmmede til OL i Los Angeles til sommer. Peter er med som 'partner' for Morten, og begge skal de spille med på banen. I sidste weeekend i marts skulle Morten så vise sit værd foran landstrænerne, da landsholdet havde første samling som hold, før det går løs i USA fra den 25. juli. Landsholdsamlingen var fyldt med aktiviteter - både på og uden for banen. Der blev både spillet paintball og en masse andet i Funcenter ved i Aalborg på Eternitgrunden. Der blev sejlet i speedbåd på Limfjorden, og vigtigst af alt blev der selvfølgelig spillet en masse fodbold. Lørdag havde OL-holdet samtidig fornøjelsen af at træne med mange af AaB's Superliga-profiler, som tog del i spillet. Vi fulgte Morten og Peter under landsholdsamlingen - se reportagen over artiklen.
Den første landsholdssamling for OL-holdet med Morten Lind og Peter Bjarkam blev sidste weekend før påske afholdt i Aalborg. Det kom der nogle underholdende øjeblikke ud af.